Na 'n besige seevakansie het ons 'n aand oorgeslaap by Goodhope Country Escape. En is ons spyt ons het nie nog 'n paar dae daar gebly nie. Dit was 'n absolute rus vir jou siel aand. Alles is mooi skoon en netjies. Kinders het heerlik rondgehardloop en gespeel met die honde. Ek sal dit beslis aanbeveel om jou battery te herlaai.
Eenheid baie netjies en skoon. Vriendelik ontvang deur Ina. Honde ook baie oulik en bly om ons te sien. Kinders het lekker met hulle gaan stap. Ongelukkig het die vlieë die verblyf geweldig versuur. Nog nooit so baie vlieë op een plek teëgekom nie. Ons moes binne gaan sit net om weg te kom van hulle! Sal definitief voorstel dat maatreëls vir die bestuur van die vlieë onmiddellik inplek gestel word. Veiligheid van area ook nie seker van nie. Omheining om die plot/plaas is basies en nie moeilik om te betree nie. Nie veilig gevoel gedurende die aand nie.
So jammer om te hoor van die vlieë. Dis waarskynlik na die bietjie reen wat ons gehad het. Ons sal onmiddelik werk maak daarvan. Ek is bly julle het dit verder geniet.
Die gastehuis is gerieflik naby aan die N3. Die eenheid is skoon en netjies. Goed toegerus met alles wat 'n gas nodig het. Vriendelike diens van die eienaar. Sy was tegemoetkomend en het ons gesin van 6 in haar 5 bed eenheid geakkommodeer. Die kampvuur is 'n bonus en die uitsig op die plaasdam skep 'n rustige atmosfeer na die lang pad. Gaste moet lief wees vir diere, die plaashonde is baie tuis by die eenhede (vriendelik en nie gevaarlik).
Weens 'n motorprobleem moes ons 'n dag later begin reis. Ina was gewillig om ons bespreking 'n dag aan te skuif. Verder het Meder ons twee eenhede vir die prys van een gegee. Ons het 'n pragtige uitsig oor 'n dam gehad en die plaas is naby Winterton, Colenso en die N3 na Durban. Die eenhede is netjies, skoon en modern toegerus. Die beddens is puik. Waarlik 'n ideale oorblyplek, wat ek beslis weer sal benut.
Vriendelike en gasvrye gashere. Die eenhede is skoon en netjies. Rustige wegbreekplek waar jy kwaliteit tyd saam geliefdes kan spandeer. Lekker groot vuurmaakplek.
Goodhope Country Escape bied 'n rustige gevoel. Die fasiliteit is skoon, eenvoudig en goed toegerus. Die omgewing is regtig rustig en mooi. Die Populier Bos maak dit regtig mooi en lekker en om deur die bos te kan loop met die waterput is iets besonders, skep 'n ampere sprokieswêreld. Die dametjie omtrent 30 m van die oornag fasiliteit bied ook geleentheid vir lyn natmaak. Die vuurput is ook goed geleë en daar's altyd hout vir 'n lekker vuurtjie saans. Die fasiliteit is 'n langwerpige gebou verdeel in drie verblyfeenhede met een lang stoep wat al drie die eenhede verbind (indien jy nie mens-sku is nie is dit geen probleem, indien wel sou afskortings dalk handig van pas kon wees). Indien jy dalk op 'n begroting vakansie hou vergelyk Goodhope Country Escape prysgewys die beste in die omgewing vir waarde vir geld.